OpenLLM-France/wikimedia huggingface dataset:
# Belturbet

Belturbet (en gaèlic irlandès Béal Tairbirt que vol dir boca de l'istme) és una vila d'Irlanda, al comtat de Cavan, a la província de l'Ulster. Es troba a 14 kilòmetres de Cavan, a 123 kilòmetres de Dublín i a 4 kilòmetres de la frontera amb Irlanda del Nord.

## Història

La localització de Belturbet es troba en un dels millors llocs per travessar el riu Erne. Quan els anglonormands intentaren conquerir Cavan a començaments del segle xiii, Walter de Lacy construí un castell de mota i pati a Turbet Island. Probablement la fortificació fou feta de fusta i no va sobreviure, encara que es pot veure el monticle sobre on es va construir. En el segle xvi els caps locals O'Reilly van construir un castell oposat al de Turbot Island i que tampoc ha sobreviscut
Com a part de la Plantació d'Ulster a començaments del segle xvii les terres al voltant de Belturbet foren entregades a Stephen Butlet, qui aviat va organitzar un centre urbà la prosperitat del qual es va basar en la seva posició als marges del riu Erne. L'octubre de 1641 la vila fou capturada pels irlandesos com a part de la revolta irlandesa de 1641. Belturbet va protagonitzar una de les massacres de colons, on dues dotzenes foren llençats pel pont i es van ofegar. En març de 1653 Belturbet, sota el vescomte Magennis of Iveagh, fou l'última ciutat d'Irlanda a caure en mans de Cromwell; l'última fortalesa vora Cloughoughter va caure en el darrer mes.
Dos joves, Geraldine O'Reilly, de Staghall, Belturbet i Patrick Stanley, de Clara, Co. Offaly, foren assassinats per un cotxe bomba lleialista a Belturbet el 28 de desembre de 1972.
Fran McNulty va fer un documental guardonat sobre l'atrocitat, The Forgotten bomb, amb entrevistes a familiars i gent del poble que recordaven els fets. El programa fou retransmès per Shannonside Northern Sound Radio. El periodista va obtenir el guardó regional als ESB media awards en 2004 pel programa. Els pares de Patrick Stanley apareixien al documental, com el germà de Geraldine O'Reilly, Anthony, qui fou greument ferit a l'atemptat. El 2007 s'hi va fer una escultura dedicada a les víctimes.

## Referències

* ↑ Placenames Database of Ireland
* ↑ Pádraig Lenihan, ‘Magennis, Arthur, third Viscount Magennis of Iveagh (1623/1626–1683)’, Oxford Dictionary of National Biography, Oxford University Press, 2004
* ↑ «Children of Ireland». Arxivat de l'original el 2018-10-01. [Consulta: 23 maig 2013].

## Enllaços externs

* Localització a Irlanda Arxivat 2011-01-26 a Wayback Machine.
* Mapa de Belturbet
* Boat cruises
# Bernart Arnaut d'Armanyac

Bernart Arnaut d'Armanyac (mort el 1226) fou un noble i trobador occità.

## Vida

Bernart Arnaut era fill de Bernart d'Armanyac, vescomte de Fézensaguet i germà de Guerau V d'Armanyac.
En el cançoner H es conserva una vida-razó que explica l'intercanvi de coblas entre Na Lombarda i Bernart Arnaut d'Armanyac, coblas que van inserides en el mateix text. La cobla de Bernat Arnaut és l'única poesia que ens ha pervingut d'aquest trobador.
El text, més centrat en la figura femenina de Lombarda, ens dona dades sobre la vida d'ella, i Bernart hi apareix de manera secundària en la razó. El text explica que Bernart Arnaut (Bernartz N'Arnautz, fraire del comte d'Armanhac) anà a Tolosa per veure Lombarda de qui havia sentit parlar i que li feu la cort i fou un amic seu. Però un dia li envià aquesta cobla (que es reprodueix en el text) i se'n va anar a la seva terra. Na Lombarda se sorprengué molt de l'actitud de Bernart i li envià una cobla en resposta (que es reprodueix també).
La cobla de Bernart comença dient Lombards volgr'eu esser per Na Lombarda / q'Alamada no'm plaz tan ni Giscarda ("Voldria ser llombard per Na Lombarda /, ja que Alamanda ni Giscarda no em plauen tant"). Les altres dues dames mencionades poden ser també trobairitz. També Bernart cita en un altre vers de la seva cobla el trobador Jordan de l'Isla de Venessi. Bernart en la seva cobla retreu a Lombarda que no correspongui als seus favors (qe par qe'm don s'amor, mais trop me tarda "que sembla que em doni el seu amor, però triga massa").

## Obra

* (54,1) Lombards volgr' eu eser per Na Lonbarda (cobla adreçada a Lombarda).

## Referències

* ↑ Cites del text extretes de Riquer, Vidas y retratos
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.

## Bibliografia

* Pierre Bec, Chants d'amour des femmes-troubadours. París: Stock, 1995, pàg. 158-163
* Alfred Jeanroy, Jongleurs et troubadours gascons, París, 1923, pàg. 16-19
* Alfred Pillet / Henry Carstens, Bibliographie der Troubadours von Dr. Alfred Pillet [...] ergänzt, weitergeführt und herausgegeben von Dr. Henry Carstens. Halle : Niemeyer, 1933 [Bernart Arnaut és el número PC 54]
* Martí de Riquer, Vidas y retratos de trovadores. Textos y miniaturas del siglo XIII, Barcelona, Círculo de Lectores, 1995, pàg. 217-219 [Reproducció de la vida-razó, amb traducció a l'espanyol]

## Vegeu també

* Llista de trobadors i trobairitz
* Comtat d'Armanyac

## Enllaços externs

* http://troubadours.byu.edu/PC/PC-054/54%20-%20Bernart%20Arnaut%20d'Armagnac.htm
# Batalla de Tapae

Batalla de Tapae té aquests significats:
* La primera batalla de Tapae en els anys 87 i 88 dC.
* La segona batalla de Tapae en l'any 101 dC.
# Batalla de Tannenberg

Batalla de Tannenberg té aquests significats:
# Bicapita

La bicapita és un mineral de la classe dels òxids.

## Característiques

La bicapita és un òxid de fórmula química [KNa₂Mg₂(H₂O)$_{25}$][H₂PV$^{5+}$₁₂O$_{40}$(V$^{5+}$O)₂]. Va ser aprovada com a espècie vàlida per l'Associació Mineralògica Internacional l'any 2018, sent publicada per primera vegada el 2019. Cristal·litza en el sistema tetragonal. La seva duresa a l'escala de Mohs és 1,5. És un dels pocs minerals en que es presenta l'estructura de Keggin.
Les mostres que van servir per a determinar l'espècie, el que es coneix com a material tipus, es troben conservats a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 66915 i 66916.

## Formació i jaciments

Va ser descoberta a Pickett Corral, dins el districte miner d'Uravan, al comtat de Montrose (Colorado, Estats Units), on es presenta com a cristalls en forma de tauletes quadrades de fins a uns 0,2 mm de vora, associada a montroseïta i corvusita. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Bicapite» (en anglès). Mindat. [Consulta: 13 juliol 2021].
# Bertha Katscher

Bertha Katscher, també escrit Berta; pseudònims: Ludwig Ungar, Albert Kellner, Ludwig Kölle, Ludmilla Kölle (Trenčín, Eslovàquia, 12 de juny de 1860 - Budapest, 16 de setembre de 1903), fou una escriptora hongaresa.
Filla d'una família jueva benestant, va ser instruïda per una tia seua, que se la va endur a Hercegovina, on el 1881 es casà amb el seu cosí Leopold Katscher, un conegut advocat, escriptor i activista per la pau. Des d'aquest any visqué a Londres, Berlín, Viena i Baden, fins que el 1897 s'establí a Budapest. Abans d'aquest matrimoni s'havia ocupat principalment en afers de la llar, però a instància del seu marit va iniciar una carrera literària. Els seus primers intents foren contes de fades per a nens, però aviat es va dedicar a defensar la pau universal i diverses reformes econòmiques, i va escriure també contra el maltractament als animals. Va publicar articles sobre una gran varietat de temes al Frankfurter Zeitung, Wiener Mode, Die Heimat, Münchener Allgemeine Zeitung, Kölnische Zeitung, etc., i també va traduir moltes obres, especialment novel·les, de l'anglés a l'alemany.
Va ser operada dues vegades d'un càncer al pit dret. Poc després de la segona operació, va patir de ceguesa de l'ull esquerre, per infiltració cancerígena de la coroide i despreniment parcial de retina a conseqüència del càncer. Amb el tractament, el procés cancerós va remetre, se li va restaurar la visió a dos terços del normal, i també va millorar la cicatrització del pit. Va morir a Budapest als quaranta-tres anys.

## Obres

* Die Kunst ein Mensch zu Sein (L'art de ser home), en col·laboració amb Edward John Hardy, 1887
* Weinachtsgeschichte (Conte de Nadal), 1890
* Aus Bädern und Sommerfrischen (Balnearis i llocs d'estiueig), 1890
* Hermann Vámbérys Leben und Reiseabenteuer (Vida i aventures de Hermann Vámbérys), 1892
* In der Löwengruber (En la fossa dels lleons), s.d.
* Soldatenkinder (Nens soldats), 1897
* Die Studentin (L'estudiant), 1900
* Der Stychoos (1901)
* Die schöne Polin (La bella polonesa), 1916

## Referències

* ↑ Litoff, 1994, p. 272.
* 1 2 «Leopold and Berta Katscher papers 1866-1939 [esp. 1873-1914]». New York Public Library. [Consulta: 28 maig 2016].
* ↑ Singer i Adler, 1906, p. 452.
* ↑ Dunster, Hunter i Foster, 1903, p. 335.

## Bibliografia

* Dunster, Edward Swift; Hunter, James Bradbridge; Foster, Frank Pierce. International Record of Medicine and General Practice Clinics. Public domain. MD Publications, 1903.
* Litoff, Judy Barrett; McDonnell, Judith. European Immigrant Women in the United States: A Biographical Dictionary. Taylor & Francis, 1994. ISBN 978-0-8240-5306-2.
* Singer, Isidore; Adler, Cyrus. The Jewish Encyclopedia: A Descriptive Record of the History, Religion, Literature, and Customs of the Jewish People from the Earliest Times to the Present Day. Public domain. Funk & Wagnalls Company, 1906.
# Blade Runner 2099

Blade Runner 2099 és una propera minisèrie de televisió de ciència-ficció britànica-estatunidenca creada per a Amazon Prime Video. És una entrega de la franquícia Blade Runner, que serveix com a seqüela de les pel·lícules Blade Runner i Blade Runner 2049.
El novembre de 2021, Ridley Scott va anunciar que s'havia escrit un pilot per a un spin-off de televisió de Blade Runner i plans inicials per a deu episodis. El febrer de 2022, es va revelar el títol de la sèrie Blade Runner 2099 i s'estava desenvolupant per a Amazon Prime Video. Silka Luisa estava escrivint i produint, amb guionistes addicionals per incorporar-se. Es va considerar Ridley Scott com a director en la fase de desenvolupament. Amazon la va encarregar com a minisèrie el setembre de 2022 i Tom Spezialy es va unir com a productor executiu d'escriptura. Jeremy Podeswa va ser contractat per a produir executiu i dirigir l'episodi pilot el març de 2023.

## Referències

* ↑ Ritman, Alex (November 22, 2021). «Ridley Scott Says Pilots for Blade Runner, Alien TV Spin-Offs Are Written». The Hollywood Reporter (PMRC).
* ↑ ; Andreeva, Nellie«Blade Runner 2099 Live-Action Sequel Series From Ridley Scott, Silka Luisa & Alcon In Works At Amazon Studios». Penske Media Corporation, 11-02-2022.
* ↑ «Blade Runner 2099 Live-Action Limited Series Gets Green Light at Amazon Studios», 15-09-2022.
* ↑ Schneider, Michael (March 14, 2023). «Blade Runner 2099 Series to be Directed by Game of Thrones Alum Jeremy Podeswa at Amazon». Variety (Penske Media Corporation).
# Bibertuzu

Bibertuzu o Biber tuzu és un plat o salsa propi de la cuina de la part central (províncies de Samsun i Ordu) de la Regió de la Mar Negra a Turquia. El seu nom significa "sal de pebrot" en turc.

## Preparació i consum

Bibertuzu es fa amb pebrots vermells, generalment de la regió, secs i no picants, avellanes, nous, all, sal i espècies. La proporció dels pebrots a les avellanes i les nous és d'1 a 3. Els pebrots secs i les núcules torrades es barregen i es passen per una màquina de picar carn. Després tot aquest s'amassa amb les espècies com alfolva, comí i "kinzi", i pebres com pul biber. El resultat és bibertuzu. Bibertuzu es conserva en pots de vidre, de vegades amb una mica d'oli de cuinar.
Bibertuzu es menja molt per esmorzar a sobre de pa o a l'hora del te. També es fa servir per a fer plats d'ou com "ous fregits amb bibertuzu", molt comú a la regió o per a col·locar als entrepans, poğaça o pide. Bibertuzu també s'utilitza com a guarnició a alguns plats de la regió, com turşu kavurması.

## Vegeu també

* Acuka
* Dible

## Referències

* ↑ http://www.haberler.com/unye-ilcesinde-biber-tuzu-zamani-3048767-haberi/
* ↑ http://www.unyekent.com/haber/34796/unye-39de-biber-tuzu-zamani Arxivat 2016-02-07 a Wayback Machine.
# Biberó

Un biberó és un envàs que s'utilitza per a la lactància artificial dels nadons. S'omplen amb fórmula infantil (dita adaptada per a nadons) o actualment també es poden omplir de llet materna prèviament extreta (perquè, per exemple, pugui donar-lo el pare quan la mare no és a casa). És format per un recipient de vidre o policarbonat que es pot omplir i al qual es pot aplicar una tetina de cautxú o silicona que imita un pit matern.
El biberó ha de limitar-se als 12, o com a molt 18, mesos d'edat. Quan falti poc perquè el nen faci un any, cal intentar que begui els líquids d'una tassa.

## Referències

* ↑ Biberó Arxivat 2014-11-05 a Wayback Machine. Dra. Camila Palma, odontologia per a bebès.

## Enllaços externs

* Histoire illustrée du biberon (francès)
* Site sur les Biberons et livrets de Naissance (francès)
* Site sur les Biberons Sérigraphiés (francès)
* Recommandations d'hygiène pour la préparation et la conservation des biberons (dossier de presse de l'AFSAA) Arxivat 2006-11-14 a Wayback Machine. (francès) PDF
* Recommandations d'hygiène pour la préparation et la conservation des biberons (rapport de l'AFSAA) Arxivat 2006-11-16 a Wayback Machine. PDF
Viccionari
# Biblioteca de recerca del Rijksmuseum

La Biblioteca de Recerca del Rijksmuseum (Rijksmuseum Research Library) és la biblioteca de recerca d'història de l'art públic més gran dels Països Baixos. La biblioteca forma part del Rijksmuseum d'Amsterdam. El perfil de la col·lecció de la biblioteca és similar al del museu. El catàleg en línia conté més de 400.000 monografies, 3.400 periòdics i 90.000 catàlegs de vendes d'art. Al voltant de 50.000 catàlegs de vendes d'obres d'art publicats abans de 1989 encara no estan inclosos en el catàleg en línia. La col·lecció creix, de mitjana, en 10.000 llibres, catàlegs de subhastes i periòdics cada any.

## Visitants

Després de la renovació que va començar el 2004, la biblioteca es va transformar en una sala de lectura clàssica, amb informació sobre les col·leccions del museu. Una àmplia col·lecció de llibres de referència i revistes està disponible en la sala de lectura.
Des del 14 d'abril de 2013 la biblioteca està allotjada en el principal edifici del Rijksmuseum, Museumstraat 1, Amsterdam. La biblioteca està oberta de dilluns a dissabte, de les 10 del matí fins a les 5 de la tarda, tancada els diumenges i festius.

## Referències

* ↑ «Verzamelbeleid». Rijksmuseum Research Library. [Consulta: 8 abril 2019].
* ↑ «Rijksmuseum Research Library». [Consulta: 8 abril 2019].
* ↑ «libraryarchitecture.wikispaces.com: Rijksmuseum research library». Arxivat de l'original el 2019-10-18. [Consulta: 3 febrer 2022].
* ↑ «Collection Profile». Rijksmuseum Research Library. [Consulta: 8 abril 2019].
* ↑ «In de bibliotheek van het Rijks hoor je rustig te kunnen werken». NRC Handelsblad. [Consulta: 8 abril 2019].
# Big Timber

Big Timber és una població dels Estats Units a l'estat de Montana. Segons el cens del 2000 tenia 1.650 habitants.

## Demografia

Segons el cens del 2000, Big Timber tenia 1.650 habitants, 711 habitatges, i 430 famílies. La densitat de població era de 677,7 habitants per km².
Dels 711 habitatges en un 27,8% hi vivien nens de menys de 18 anys, en un 52,2% hi vivien parelles casades, en un 5,5% dones solteres, i en un 39,5% no eren unitats familiars. En el 34,7% dels habitatges hi vivien persones soles el 19,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,92.
Per edats la població es repartia de la següent manera: un 23,7% tenia menys de 18 anys, un 6,6% entre 18 i 24, un 23,2% entre 25 i 44, un 23,7% de 45 a 60 i un 22,8% 65 anys o més.
L'edat mediana era de 42 anys. Per cada 100 dones de 18 o més anys hi havia 91,9 homes.
La renda mediana per habitatge era de 30.595 $ i la renda mediana per família de 38.869 $. Els homes tenien una renda mediana de 29.000 $ mentre que les dones 17.596 $. La renda per capita de la població era de 17.569 $. Aproximadament el 9,3% de les famílies i el 10,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Big Timber». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Big Timber». American Fact Finder. Oficina del Cens dels Estats Units, 12-01-2010.
# Big Top Pee-wee

Big Top Pee-Wee és una pel·lícula estatunidenca dirigida per Randal Kleiser, estrenada el 1988.

## Argument

El matí després d'un tornado, el granger Pee-wee desperta, descobrint que un circ es troba en el seu pati del darrere. En fer amistat amb l'amo del circ, Mace Montana, Pee-wee decideix convertir-se en acròbata, esperant impressionar l'encantadora acròbata del circ; de tal manera que provoca la gelosa ira de Winnie, la seva promesa i compatriota. Quan el circ entra en fallida, Pee-wee desenvolupa una brillant idea: fer una espectacular grada per celebrar les meravelles de l'agricultura. El problema sorgeix quan, la majoria dels habitants de la localitat - que són persones disgustades i preocupades - i als seus seixanta anys odien a Pee-wee, li han demanat, que ajudi a treure el circ del poble.

## Al voltant de la pel·lícula

* Big Top Pee-wee va ser el primer llargmetratge on va participar Benicio Del Toro. Va interpretar Duke, el "jove cara de gos".
* Malgrat la presència del personatge de Pee-wee Herman, aquesta pel·lícula no té cap relació amb Pee-wee's Big Adventure o amb Pee-wee's Playhouse ; fins i tot el personatge de Pee-wee ha estat lleument modificat, mentre aquí, viu en una granja i és ranxer, en altres ocasions el personatge ha tingut altres oficis. La pel·lícula és extreta d'un episodi de Pee-wee's Playhouse'.

## Repartiment

* Pee-wee Herman - (Paul Reubens) és un granger excèntric i infantil, que viu als afores d'una localitat petita i rural.
* Winnie - (Penelope Ann Miller) és una professora d'escola i la promesa de Pee-wee.
* Mace Montana - (Kris Kristofferson) és amo i operador d'un circ, l'espectacle del qual és arrossegat fins a la granja de Pee-wee per un tornado.
* Gina Piccolapupula - (Valeria Golino) és una bonica trapezista del circ de Montana, de la que Pee-wee s'enamora.

## Al voltant de la pel·lícula

Big Top Pee-Wee és la continuació de la pel·lícula Pee-Wee Big Adventure (1985) de Tim Burton, que posava en escena Pee-Wee Herman.

## Referències

* ↑ «big top pee wee». The New York Times.
# Bicycle Race

«Bicycle Race» és un senzill del grup britànic de rock Queen. El senzill va ser llançat l'octubre de 1978 juntament amb «Fat Bottomed Girls», de l'àlbum Jazz. La cançó va ser escrita per Freddie Mercury.
La cançó és notable pel seu vídeo, que mostra una cursa de bicicletes amb dones nues al voltant de l'Estadi de Wimbledon. Va ser editat o prohibit en diversos països.
La cançó té una progressió d'acords molt poc comuna amb modulacions diverses, de 4/4 a 3/4, i de veus i harmonies de guitarra diverses.

## Referències

* ↑ «Bicycle Race - Queen». Allmusic. [Consulta: 25 desembre 2014].
* ↑ http://books.google.cat/books?id=adNONbUWLjgC&pg=PT122%5BEnllaç+no+actiu%5D
* ↑ Cassidy, Jude; Shaver, Phillip R. «Handbook of Attachment: Theory, Research, and Clinical Applications».
* ↑ http://www.queensongs.info/the-book/songwriting-analyses/modern-era-queen/the-works/Bicycle-race.html Arxivat 2011-07-21 a Wayback Machine.
# Blèves

Blèves és un municipi francès situat al departament del Sarthe i a la regió de País del Loira. L'any 2007 tenia 103 habitants.

## Demografia
### Població

El 2007 la població de fet de Blèves era de 103 persones. Hi havia 50 famílies de les quals 21 eren unipersonals (8 homes vivint sols i 13 dones vivint soles), 17 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 70 habitatges, 52 eren l'habitatge principal de la família, 13 eren segones residències i 4 estaven desocupats. 68 eren cases i 1 era un apartament. Dels 52 habitatges principals, 41 estaven ocupats pels seus propietaris i 12 estaven llogats i ocupats pels llogaters; 2 tenien una cambra, 3 en tenien dues, 4 en tenien tres, 18 en tenien quatre i 25 en tenien cinc o més. 32 habitatges disposaven pel capbaix d'una plaça de pàrquing. A 27 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Blèves el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 8 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 4 |
| 8 | 65 a 69 | 8 |
| 0 | 60 a 64 | 8 |
| 4 | 55 a 59 | 4 |
| 0 | 50 a 54 | 0 |
| 4 | 45 a 49 | 4 |
| 4 | 40 a 44 | 0 |
| 0 | 35 a 39 | 0 |
| 0 | 30 a 34 | 4 |
| 8 | 25 a 29 | 0 |
| 4 | 20 a 24 | 8 |
| 4 | 15 a 19 | 8 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 54 persones, 41 eren actives i 13 eren inactives. De les 41 persones actives 34 estaven ocupades (17 homes i 17 dones) i 7 estaven aturades (4 homes i 3 dones). De les 13 persones inactives 3 estaven jubilades, 2 estaven estudiant i 8 estaven classificades com a «altres inactius».

### Ingressos

El 2009 a Blèves hi havia 51 unitats fiscals que integraven 101 persones, la mediana anual d'ingressos fiscals per persona era de 11.734 €.

### Activitats econòmiques

L'únic establiment que hi havia el 2007 era d'una empresa d'hostatgeria i restauració.
L'únic servei als particulars que hi havia el 2009 era un restaurant.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Blèves a l'INSEE.
* Évolution et structure de la population Fitxa amb el detall de dades de Blèves a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Benito Archundia

Benito Armando Archundia Téllez (nascut a Mèxic, 21 de març del 1966), és un àrbitre de futbol mexicà. Archundia és àrbitre internacional FIFA des de 1993. Fins ara ha dirigit partits en grans esdeveniments com la Copa d'Or de la CONCACAF de 2007. El febrer del 2010 va ser assignat per arbitrar al Mundial 2010.

## Enllaços externs

* Perfil FIFA Arxivat 2006-04-13 a Wayback Machine.
# Bode Deuren-Shimano

El Bode Deuren-Shimano va ser un equip ciclista neerlandès que va competir professionalment el 1978. Hi van córrer ciclistes com Cees Bal, Horst Schütz i Serge Demierre.

## A les grans voltes

* Volta a Espanya
** 1 participacions (1978)
** 0 victòries d'etapa:

## Enllaços externs

* Plantilla i resultat a firstcycling.com
* Plantilles a memoire-du-cyclisme.eu
* Plantilla i resultat a firstcycling.com